Rasmus Bartholin
Store norske leksikon,Medisin,Helse og samfunn,Medisinsk historie
Rasmus Bartholin var en dansk matematiker og naturfilosof. Hans viktigste vitenskapelige oppdagelse var dobbeltbrytningen i islandsk kalkspat. Han var den første danske eksperimentalfysikeren og en av grunnleggerne av krystallografien.
Bartholin studerte i Frankrike, Italia og Nederland før han i 1656 ble professor i matematikk ved Københavns Universitet, og i 1657 professor i medisin samme sted. Hans avhandling om dobbeltbrytningen ble publisert av det britiske Royal Society i Philosphical transactions.I 1657 holdt han en forsvarstale for morsmålet, De studio linguae Danicae, som langt senere ble oversatt til dansk.Bartholin innehadde en rekke høyt ansette posisjoner, som assessor i Høyesterett, universitetets rektor, kongelig matematiker og lærer for den kongelige prins Jørgen. Han fikk i oppdrag av kong Frederik 3 å utgi Tycho Brahes skrifter, men dette arbeidet ble aldri fullført.Han var sønn av Caspar Bartholin d.e. Les mer i Store norske leksikon krystallografi medisin matematikk